EkBass/fiwiki-20250220-pages-articles huggingface dataset:
Ivet Lalova-Collio

Ivet Lalova-Collio (o.s. Lalova, s. 18. toukokuuta 1984 Sofia) on bulgarialainen pikajuoksija. Hän voitti 100 metrin juoksun Euroopan- mestaruuden Helsingissä 2012. Hän sai sekä 100 että 200 metrillä EM-hopeaa Amsterdamissa 2016. Hän oli EM-kilpailuissa viides 100 metrillä Zürichissä 2014 ja 200 metrillä Berliinissä 2018. Sisäratojen EM-kilpailuissa hän saavutti kultaa 200 metrillä Madridissa 2005 ja pronssia 60 metrillä Göteborgissa 2013. Hän voitti alle 20-vuotiaiden Euroopan-mestaruuden sekä 100 että 200 metrillä Tampereella 2003. Ateenan olympiakisoissa 2004 Lalova-Collio sijoittui neljänneksi 100 metrillä ja viidenneksi 200 metrillä. Rio de Janeiron olympialaisissa 2016 hän oli 200 metrillä kahdeksas. MM-kilpailuissa hän sijoittui seitsemänneksi 100 metrillä Daegussa 2011 sekä 200 metrillä Pekingissä 2015 ja Dohassa 2019. Istanbulin MM-hallikilpailuissa 2012 hän oli 60 metrillä kahdeksas. Lalova avioitui syyskuussa 2013 italialaisen pikajuoksijan Simone Collion kanssa. == Henkilökohtaiset ennätykset == ;Ulkoradat * 100 metrin juoksu: 10,77 (2004) * 200 metrin juoksu: 22,32 (2015) ;Sisäradat *50 metrin juoksu: 6,23 (2012) *60 metrin juoksu: 7,12 (2013) *200 metrin juoksu: 22,87 (2004) == Lähteet == * * === Viitteet === Luokka:Bulgarialaiset pikajuoksijat Luokka:Vuonna 1984 syntyneet Luokka:Elävät henkilöt
Poromerkki

Poromerkki eli poron korvamerkki on omistusmerkki, jolla poron omistussuhde ilmoitetaan. Poronhoitoon merkkien käytön arvellaan tulleen samaan aikaan, kun poronhoito kehittyi suurporonhoidoksi. Nykyaikana poromerkkien käyttöä säätelee poronhoitolaki. Laissa on nimeltä lueteltu 14 erilaista sanaa eli tekoa tai leikkoa, joita yhdistelemällä muodostetaan kullekin porojen omistajalle yksilöllinen poromerkki, joka leikataan poron korviin terävällä veitsellä. Leader Tunturi-Lappi -yhdistyksen mukaan vasan korvan leikkaaminen ei aiheuta porolle liiallista kipua. Poromerkissä käytetään seuraavia tekoja: pistel, tiili, pykälä, hanka, rappuhanka, poikki, haara, halki, vita, terotus, ketunkanto, vastahanka, reikä ja reiästä halki sekä linnunvarvas, sekä mahdollisesti jotain paliskuntain yhdistyksen hyväksymää lisämerkkiä. Teot jaetaan valta- ja pikkusanoihin. Valtasanat ovat isompia ja usein korvan kärjessä. Pikkusanat ovat korvan laidoilla. Merkit luetaan katsoen poroa takaapäin, aloittaen yleensä oikeanpuoleisesta korvasta. Ensin mainitaan valtasanat ja sitten pikkusanat. Esim. "Oikea alta hanka, päältä vita, vasen halki, kaks pykälää päällä". == Katso myös == * Paliskunta == Lähteet == * === Viitteet === == Aiheesta muualla == *Poromerkit ja pilttarekisterit, Paliskunnat.fi *Poromerkki, Paliskunnat.fi * Kaarlo Tyni : Poroja, poromiehiä ja poromerkkejä, Helsingin Sanomat, 01.01.1938, nro 1, s. 30, Kansalliskirjaston digitaaliset aineistot Luokka:Poronhoito
Heikki Kiiski

Heikki Antero Kiiski (5. elokuuta 1943 Pielavesi – 5. toukokuuta 2017 Turku) oli suomalainen muotoilija. Hänen laajasta teollisuudelle tehdystä tuotannostaan suurelle yleisölle parhaiten tunnettuja ovat Tunturin kuntovälineet. Viimeisinä vuosinaan Kiiski keskittyi valaisinmuotoiluun. Vuonna 1973 Kiiski perusti yhdessä Juhani Salovaaran kanssa Ergonomiadesign Oy:n. Vuoden 1990 fuusiossa Destem Design Oy:n kanssa yrityksistä syntyi ED- Design Oy, jossa on luotu runsaasti suomalaisen muotoilun klassikkotuotteita, kuten Mobiran ja Nokian matkapuhelimia, Valtran traktorit, Oraksen hanat sekä Finluxin ja Saloran televisioita. Kiiski valmistui teolliseksi muotoilijaksi vuonna 1970 Taideteollisesta oppilaitoksesta (sittemmin Taideteollinen korkeakoulu), jossa hän myös opetti. ==Keskeisimmät palkinnot ja tunnustukset== * Taideteollisuuspalkinto 1975 (työryhmä Kiiski, Salovaara, Hannu Kähönen) * Dunhill Prize 1977 * Vuoden teollinen muotoilija 1988 * TKO:n kunniajäsen 2012 ==Lähteet== * TunneTKO teolliset muotoilijat? (Sanna Simola, Marjukka Mäkelä) Kustannusosakeyhtiö Avain 2008, ISBN 978-952-5524-58-1 * Käsityö ja teollisuus 8/1988 ==Viitteet== ==Aiheesta muualla== *ED-Design Oy:n verkkosivut * Heikki Kiiskin muistokirjoitus Helsingin sanomissa Luokka:Suomalaiset muotoilijat Luokka:Vuonna 1943 syntyneet Luokka:Vuonna 2017 kuolleet
Röllin laulut 2

Röllin laulut 2 (MLLP-1002) on suomalaisen Allan Tuppuraisen studioalbumi vuodelta 1987. Se on jatkoa edellisenä vuonna ilmestyneelle Röllin laulut 1 -albumille. Kaikki levyn kappaleet on esitetty televisiosarjassa Rölli. ==Kappaleet== A-puoli # Roskanheittäjät – 2.43 # Sadelaulu – 2.50 # Itsensäpelottelemislaulu – 2.57 # Minne menee, mistä tulee – 3.33 # Räytymispäivä – 3.06 # Mauno Mato – 3.01 # Omituisten otusten kerho – 2.40 B-puoli # * Viimeinen dinosaurus – 1.55 # Maanalainen kansa – 3.29 # Rölli satumaassa – 3.26 # Röllien kevätlaulu – 2.15 # Usvametsän neito – 4.53 # Vaarallista elämää – 2.36 # Viisastenkivi – 2.16 == Tekijät == * Allu Tuppurainen – laulu, sanat ja sävelet * Kari Hillo – sovitukset, orkesterin johto, äänitys ja miksaus * Stina Engström – laulu kappaleessa ”Usvametsän neito” * Kaiho Aunesneva – laulu kappaleessa ”Rölli satumaassa” * Marla Rönnqvist – kannen maalaus * Kari Rönnqvist – valokuva Luokka:Vuoden 1987 albumit Luokka:Allu Tuppuraisen albumit
Lúcio Antunes de Souza

Lúcio Antunes de Souza (13. huhtikuuta 1863 São Sebastião do Rio Verde – 19. lokakuuta 1923) oli brasilialainen roomalaiskatolinen piispa. Hänet vihittiin papiksi 31. toukokuuta 1890 ja nimitettiin Botucatun hiippakunnan johtoon 17. lokakuuta 1908. Piispaksi konsekroinnin suoritti 15. marraskuuta Joaquim Arcoverde de Albuquerque Cavalcanti, jota avustivat Francisco do Rêgo Maia ja Joaquim Silvério de Souza.Catholic-Hierarchy.org: Bishop Lúcio Antunes de Souza Antunes de Souza kuoli 60-vuotiaana virassa. == Lähteet == Luokka:Brasilialaiset papit Luokka:Katoliset piispat Luokka:Vuonna 1863 syntyneet Luokka:Vuonna 1923 kuolleet
Joaquim Silvério de Souza

Joaquim Silvério de Souza (20. heinäkuuta 1859 São Miguel de Piracicaba – 30. elokuuta 1933) oli brasilialainen roomalaiskatolinen arkkipiispa. Hänet vihittiin diakoniksi 24. helmikuuta ja papiksi 4. maaliskuuta 1882. Hän sai 16. marraskuuta 1901 nimityksen Diamantinan koadjuuttoripiispaksi ja Bagiksen titulaaripiispaksi. Piispaksi konsekroinnin suoritti 2. helmikuuta 1902 Silvério Gomes Pimenta, jota avustivat João Batista Corrêa Nery ja Fernando de Souza Monteiro.Catholic-Hierarchy.org: Archbishop Joaquim Silvério de Souza De Souzasta tuli 5. toukokuuta 1905 Diamantinan piispa. 29. tammikuuta 1909 hänet nimitettiin São Sebastião do Rio de Janeiron vihkipiispaksi ja Axomiksen titulaaripiispaksi. 25. tammikuuta 1910 hänet nimitettiin jälleen Diamantinan piispaksi ja 28. kesäkuuta 1917 sen arkkipiispaksi. Hän kuoli 74-vuotiaana virassa. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1859 syntyneet Luokka:Vuonna 1933 kuolleet
Pia Mia

Pia Mia Perez, taiteilijanimeltään Pia Mia, (s. 19. syyskuuta 1996 Guam, Yhdysvallat) on yhdysvaltalainen laulaja, tanssija ja näyttelijä. Hänet tunnetaan parhaiten Bella Thornen kanssa laulamastaan singlestä ”Bubblegum Boy”, joka pääsi Radio Disneyn listan kärkisijoille sekä kappaleestaan ”The Last Man On Earth” joka julkaistiin 22. toukokuuta 2012 iTunesissa. Pialla on myös suosittu YouTube-kanava ”6peasinapod” joka sisältää Pian laulamia cover- versioita esimerkiksi Lil Waynen ja Coldplayn lauluista. Pia on lisäksi ollut mukana Cody Simpsonin ”iYiYiY”-musiikkivideolla. Pia muutti Los Angelesiin perheensä kanssa toteuttaakseen unelmansa laulajan urasta. Myös hänen pikkusiskonsa Paloma tähtää laulajan uraan. Pia Mian ensimmäinen sinkku on nimeltään "Do It Again" ja se julkaistiin 4. toukokuuta 2015. Pia on myös Kylie Jennerin läheinen ystävä. == Aiheesta muualla == * Luokka:Yhdysvaltalaiset laulajat Luokka:Yhdysvaltalaiset tanssijat Luokka:Yhdysvaltalaiset näyttelijät Luokka:Vuonna 1996 syntyneet Luokka:Elävät henkilöt
Fab Melo

Fabricio de Melo (20. kesäkuuta 1990 Juiz de Fora – 11. helmikuuta 2017 Juiz de Fora) oli brasilialainen koripalloilija, pelipaikaltaan keskushyökkääjä. Melo oli ensimmäisen kierroksen varaus vuoden 2012 NBA:n varaustilaisuudessa. Melo pelasi NBA:ssa 2012-2013. Melo kuoli 26-vuotiaana kotonaan Juiz de Forassa lauantain 11. helmikuuta 2017 vastaisena yönä. Kuolinsyy ei ole vielä tiedossa. ==NBA-ura== Boston Celtics varasi Syracusen yliopistossa yliopistokoripalloa pelanneen Melon vuoden 2012 NBA:n varaustilaisuuden ensimmäisellä kierroksella, 22. pelaajana. Melo oli Celticsin toinen varaus ensimmäisellä kierroksella, joukkueen otettua edellisellä vuorolla Ohion osavaltionyliopiston Jared Sullingerin. ==Lähteet== Luokka:Brasilialaiset koripalloilijat Luokka:Vuonna 1990 syntyneet Luokka:Vuonna 2017 kuolleet
Evan Fournier

Evan Fournier (s. 29. lokakuuta 1992 Saint-Maurice) on ranskalainen koripalloilija. == Ura == Fournier aloitti koripallon vuonna 2000. Hän pelasi 15-vuotiaaksi asti Val-de-Marnessa, jossa hän voitti muun muassa nuorten Ranskan-mestaruuden kaudella 2004–2005. Fournier pelasi myös toisen alueen, Île-de-Francen, joukkueissa. Vuodesta 2007 lähtien hän pelasi INSEP:n joukkueissa. Fournier pelasikin otteluita Ranskan kolmostasolla. Kaudella 2009–2010 Fournier aloitti ammattilaisuransa JSF Nanterressa, joka pelasi tuolloin toisella sarjatasolla. Yhden kauden jälkeen hän siirtyi pääsarjajoukkue Poitiersiin. Kaudella 2010–2011 Fournier valittiin sarjan kehittyneimmäksi ja lupaavimmaksi pelaajaksi. Kaudella 2011–2012 hän pelasi sarjan tähdistöottelussa. Fournier ilmoittautui NBA:n vuoden 2012 varaustilaisuuteen, jossa Denver Nuggets varasi hänet tilaisuuden 20:ntena pelaajana. Heinäkuussa 2012 hän allekirjoitti Denverin kanssa pelaajasopimuksen. Ensimmäisellä NBA-kaudellaan hän teki keskimäärin 5,3 pistettä ottelua kohden, mutta jo kaudella 2013–2014 hän paransi pistekeskiarvonsa 8,4 pisteeseen. Kesäkuussa 2014 hänet kaupattiin yhdessä Roy Devyn Marblen varausoikeuksien kanssa Orlando Magicille, jolloin Nuggets sai vaihdossa Arron Afflalon. Vuonna 2019 Fournier voitti Ranskan maajoukkueessa pronssia Kiinan MM-kilpailuista, missä hänet valittiin lopputurnauksen tähdistöviisikkoon.https://yle.fi/urheilu/3-10972389 == Lähteet == == Aiheesta muualla == *Virallinen kotisivu *NBA:n pelaajaprofiili Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1992 syntyneet Luokka:Elävät henkilöt
Röllin laulut 3

Röllin laulut 3 (MLLP-1005) on suomalaisen Allan Tuppuraisen studioalbumi vuodelta 1993. Se on jatkoa vuonna 1987 ilmestyneelle Röllin laulut 2 -albumille. Osa levyn kappaleista on esitetty televisiosarjassa Rölli ja osa vuonna 1991 ilmestyneessä Rölli-elokuvassa Rölli – hirmuisia kertomuksia. Albumilla vierailevat iskelmälaulaja Timo Tervo sekä näyttelijä Sari Mällinen. Kaikki kappaleet on säveltänyt ja sanoittanut Allu Tuppurainen ja sovittanut Kari Hillo. ==Kappaleet== A-puoli # Suunnistuslaulu – 2.02 # Me ollaan hänen lapsiaan – 3.50 # Onnellisten jonossa – 3.56 # Ruttusen oikosulku – 3.50 # Mielikuvitusta vaan? – 1.50 # Pahan valtakunta – 3.10 # Ystäväni menettänyt oon – 1.55 # Lothar – 3.24 B-puoli # * Olipa kerran – 2.30 # Riitasoinnun rakkaus – 2.36 # Maahiskeijun lähtölaulu – 4.28 # Hömmelö haltija – 2.54 # Röllin tavaralaulu – 2.12 # Hiekkalaatikon kauhu – 4.08 # Edullisesti itse kullekin – 2.25 # Röllin kehtolaulu – 2.48 == Tekijät == * Allu Tuppurainen – laulu, sanat ja sävelet * Kari Hillo – sovitukset, orkesterin johto, kitara, bassokitara, koskettimet, ohjelmointi, taustalaulu, äänitys ja miksaus * Sari Mällinen – laulu kappaleissa ”Me ollaan hänen lapsiaan”, ”Olipa kerran” ja ”Maahiskeijun lähtölaulu” * Timo Tervo – laulu kappaleessa ”Edullisesti itse kullekin”, taustalaulu * Marla Rönnqvist – kannen maalaus * Kari Rönnqvist – valokuva Luokka:Vuoden 1993 albumit Luokka:Allu Tuppuraisen albumit
Kumilenkki

Kumilenkki on tyypillinen kotitalous- tai toimistotarvike. Niitä on eri kokoisia. Se on elastinen ja sitä käytetään usein pitämään yhdessä kahta tai useampaa esinettä. Sitä voidaan käyttää myös askartelun lisäksi kuntoilussa. Stephen Perry patentoi tuotteen englannissa vuonna 1845. == Aiheesta muualla == Luokka:Kiinnitystarvikkeet Luokka:Toimistovälineet
Kuormaliina

Kuormaliina on kuorman sidontaan tarkoitettu nauhamainen tarvike joka voidaan kiristää erityisen mekanismin avulla. Liinoja on eri vahvuuksia. Luokka:Kiinnitystarvikkeet
Puhelinpöytä

thumb|Puhelinpöytä lankapuhelimelle Puhelinpöytä on matala pöytä, jossa on tyypillisesti istuin ja paikka lankapuhelimelle. Lisäksi voi olla laatikko tai taso, jonne voi sijoittaa puhelinluettelon sekä kirjoitustarvikkeita. Matkapuhelimien ja tietokoneiden yleistyttyä puhelinpöytien suosio on laantunut. ==Katso myös== *Pöytä Luokka:Pöydät Luokka:Säilytyskalusteet Luokka:Istuimet
Terveystyyny

Terveystyyny on muotoiltu tyyny, joka antaa päälle parempaa tukea, esim. niskan seutu ei välttämättä jää terveystyynyn kanssa niin tyhjän päälle. Terveystyynyn valintaan vaikuttaa henkilön tapa nukkua, esim. nukkuuko kyljellään tai selällään. Terveystyynyjä on monenlaisia ja yleensä ne ovat tavallisia tyynyjä kalliimpia. Luokka:Vuoteet
Maalarinteippi

Maalarinteippi on teippi, joka tarkoitettu peittämään pintoja, joihin ei maalatessa haluta tulevan maalia. Maalarinteippi on helpohkosti irrotettavissa, koska se ei tartu kovin tiukasti. Maalarinteipillä voidaan kiinnittää myös suojapapereita tai -muoveja. Vanhetessaan maalarinteippi voi haurastua ja heikentyä merkittävästi, joten se ei sovi pitkäaikaiseen käyttöön. Luokka:Teipit
Yhdysvaltain perustuslain viides lisäys

Yhdysvaltain perustuslain viides lisäys ( tai Amendment V) on yksi Yhdysvaltain perustuslain niin kutsutuista Bill of Rights -lisäyksistä. Perustuslain viides lisäys takaa yksilölle useita juridisia oikeuksia. Viidennen lisäyksen mukaan yksilöllä on oikeus oikeudenkäyntiin ja olla todistamatta itseään vastaan oikeudessa. Lisäksi lisäyksessä kielletään syyttämästä yksilöä kahta kertaa samasta rikoksesta (vastaa ne bis in idem -oikeusperiaatetta) sekä taataan oikeudenmukainen korvaus julkiseen käyttöön otetusta yksityisomaisuudesta. Perustuslain viides lisäys hyväksyttiin Yhdysvaltain kongressissa muiden Bill of Rights -lisäysten kanssa 25. syyskuuta 1789 ja ratifioitiin 15. joulukuuta 1791. Viidennen lisäyksen sisältö juontaa juurensa Yhdysvaltain vanhan emämaan Ison-Britannian laissa vuonna 1215 taattuihin samankaltaisiin oikeuksiin. Yhdysvaltain korkeimman oikeuden vuoden 1966 Miranda vastaan Arizona ennakkopäätöksessä vahvistettiin käytäntö, jossa rikoksesta epäillylle tulee poikkeuksetta saattaa tietoon tämän perustuslaillisesta oikeudesta olla todistamatta itseään vastaan. == Teksti == Suomennettuna: == Lähteet == Luokka:Yhdysvaltain perustuslaki
Supernatural (8. tuotantokausi)

Yhdysvaltalaisen televisiosarjan Supernaturalin kahdeksas tuotantokausi alkoi Yhdysvalloissa 3. lokakuuta 2012 The CW -kanavalla. Kauden tuotanto vahvistettiin 3. toukokuuta 2012. Jeremy Carver aloittaa sarjan pyörittäjänä ja vastaavana tuottajana. ==Juoni== On kulunut vuosi edellisen kauden tapahtumista. Dean palaa kiirastulesta ja tapaa Samin, joka on lopettanut metsästyksen. He alkavat yhdessä etsiä Keviniä, joka on saanut selville miten tuhota kaikki demonit lopullisesti ja sulkea Helvetin portit. ==Näyttelijät ja hahmot== Jared Padalecki ja Jensen Ackles näyttelevät sarjan päähenkilöitä Sam ja Dean Winchesteriä. Mark A. Sheppard palasi rooliinsa Crowleyna. Edellisellä kaudella esiteltyä profeetta Keviniä näyttelee Osric Chau. Uusia hahmoja ovat Ty Olssonin esittämä Benny ja Liane Balabanin esittämä Amelia. Näyttelijä Rooli Jaksot Huomioita 23 23 ohjasi kauden 3. jakson Amelia 6 Benny 5 Castiel 9 special guest star 4 Crowley 3 2 ==Lähteet== Luokka:Tuotantokaudet
Eläinmaailma

Eläinmaailma oli suomalainen luonto- ja lemmikkiaiheinen aikakauslehti, joka ilmestyi vuosina 1978–2007. Lehti ilmestyi aluksi kerran kuukaudessa (vuonna 1978 ainoastaan näytenumero). Lehden ensimmäinen numero oli enimmäkseen käännöstä saksalaisesta Das Tierwelt -lehdestä. Eläinmaailman päätoimittajana toimi muiden muassa Tor Kreutzman. Muita toimittajia olivat esimerkiksi Lasse J. Laine, Annikki Suni ja Vesa Varis. Vuodesta 1994 lehti suunnattiin erityisesti lapsille ja nuorille. Siitä lähtien lehdessä oli muun muassa Lemmikkimaailma-osuus, joka sisälsi lehden lemmikkiaiheisen aineiston (myös kysymyspalstoja) ja myöhemminkin Vesa Ilmarannan ja Arto Nyyssösen tekemä sarjakuva Elukat. Lehden yleisönosaston nimi oli Lukijan reviiri. Vuonna 2000 Eläinmaailma ja Koirat-lehti yhdistettiin ja uudeksi nimeksi tuli Lemmikit & eläinmaailma.Päivälehden arkisto: Eläinmaailma (Lemmikit & eläinmaailma)Kansalliskirjasto Finna: Lemmikit & eläinmaailma Samalla ilmestymistiheys laskettiin kahdeksaan kertaan vuodessa. Vuodesta 2003 lehden kustantajaksi tuli Egmont kustannus. Lehti lopetettiin vuonna 2007 kyseisen vuoden viidenteen numeroon. ==Lähteet== Luokka:Suomalaiset harrastelehdet Luokka:Suomalaiset nuortenlehdet
Pakkausteippi

Pakkausteippi on ruskeaa tai kirkasta, leveää ja herkästi tarttuvaa pakettien ja pahvilaatikoiden kiinniteippaamiseen tarkoitettua teippiä. Riittävän vetolujuuden voi varmistaa käyttämällä riittävän leveää teippiä. Teipin katkaiseminen on helppoa, koska pakkausteippi on hyvin ohutta. Samoin pakettia purettaessa on helppo rikkoa teippaukset esim. mattoveitsellä tai saksilla. Luokka:Teipit
Solmioneula

thumb|right|Viulunmuotoinen solmioneula. Solmioneula on asuste, jolla solmio voidaan pitää kiinni paidassa ja varmistaa näin solmion pysyminen suorassa ja paikallaan. Eräs solmion pidikkeenä voi olla myös ketju, joka kiinnitetään nappiin. Nykyään harvinaisen plastron-solmion kanssa käytetään kankaan läpäisevää solmioneulaa. Luokka:Asusteet
Hazard

Hazard voi tarkoittaa seuraavia asioita: *Hazard, kaupunki Yhdysvaltain Kentuckyssä *Hazard, kylä Yhdysvaltain Nebraskassa *The Hazards, vuoristo Tasmaniassa *Hazard, Richard Marxin kappale *HMS Hazard, usean Ison-Britannian merivoimien aluksen nimi. Lisäksi Hazard on sukunimi: *Conor Hazard (s. 1998), pohjoisirlantilainen jalkapallomaalivahti *Eden Hazard (s. 1991), belgialainen jalkapalloilija *Kaarina Hazard (s. 1966), suomalainen näyttelijä, toimittaja ja mediatutkija *Thorgan Hazard (s. 1993), belgialainen jalkapalloilija. Kuvitteellisia henkilöitä: *Johnny Hazard, CIA:n agentti, samannimisen sarjakuvan päähenkilö.
Summa (Hamina)

pienoiskuva|Summanjoki Summa on kylä ja kaupunginosa Haminassa. Ennen vuoden 2003 kuntaliitosta Summa oli yksi Vehkalahden kunnan kylistä. Vanha maaseutumainen kyläasutus keskittyy Summanjoen ympäristöön, ja tiiviimmin rakennettu Uusi-Summa sijaitsee kylän itäpuolella seututien 170 eteläpuolella. Summanjoen itärannalla sijaitsee Summan kartano, jonka päärakennus on 1700-luvulta.Summan kartano Kylän eteläpuolella toimi aiemmin Summan paperitehdas, jonka Enso-Gutzeit Oy perusti 1950-luvulla. Vuonna 1998 tehdas vaihtui Stora Enson nimiin ja kymmenen vuotta myöhemmin, tammikuussa 2008, se lakkautettiin. Vuoden 2009 alussa Stora Enso myi tehtaan tilat Googlelle.Stora Enso divests Summa Mill premises in Finland for EUR 40 million Stora Enson myy Summan tehdaskiinteistön Googlelle konehalliksi ==Lähteet== == Aiheesta muualla == * Veneenrakentajien kylä, Seura, 24.11.1937, nro 47, s. 6, Kansalliskirjaston digitaaliset aineistot Luokka:Haminan kylät Luokka:Kymenlaakson maakunnan entiset taajamat Luokka:Suomen entiset kuntakeskukset
HC Kometa Brno

HC Kometa Brno on tšekkiläinen jääkiekkoseura Brnon kaupungista. Se pelaa maan pääsarjassa Tipsport Extraligassa. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 1 Jan Kavan R 2025 Hodonín, Tšekki 34 Michal Postava L 2026 Valašské Meziříčí, Tšekki 37 Gašper Krošelj L 2025 Ljubljana, Slovenian ST, Jugoslavia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 3 Tomáš Dujsík R Brno, Tšekkoslovakia 7 Tomáš Bartejs L 2025 Třebíč, Tšekkoslovakia 8 Marek Ďaloga L 2026 Zvolen, Slovakia, Tšekkoslovakia 13 Denis Svoboda L Juniori Brno, Tšekki 23 Jan Ščotka (A) L 2028 Vsetín, Tšekki 24 Michal Gulaši L 2025 Ostrava, Tšekkoslovakia 28 Libor Zábranský R 2027 Brno, Tšekki 87 František Němec R 2025 Blansko, Tšekki 88 Brandon Davidson L 2025 Taber, Alberta, Kanada 92 Nicolas Beaudin L 2025 Châteauguay, Québec, Kanada 93 Rhett Holland R 2026 Calgary, Alberta, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 6 Lukáš Cingeľ L KH 2026 Žilina, Slovakia, Tšekkoslovakia 9 Jakub Flek (A) L LH 2028+1 Mariánské Lázně, Tšekkoslovakia 10 Jan Ekrt R KH 2025 Louny, Tšekki 15 Jakub Kos L VLH / KH 2025 Kuřim, Tšekki 18 Adam Zbořil L KH / VLH 2025 Brno, Tšekki 20 Hynek Zohorna R OLH / KH 2025 Havlíčkův Brod, Tšekkoslovakia 21 Adam Boltvan L KH 2025 Břeclav, Tšekki 22 Kristián Pospíšil L VLH 2027 Zvolen, Slovakia 30 Tomáš Rachůnek R LH 2025 Zlín, Tšekkoslovakia 72 Andrej Kollár R KH 2026 Nitra, Slovakia 83 Šimon Stránský L VLH / KH 2027 Ostrava, Tšekki 86 Peter Mueller R OLH / KH 2025 Bloomington, Minnesota, Yhdysvallat 89 Jakub Konečný L KH 2025 Brno, Tšekki Arttu Ilomäki R KH / OLH 2025 Tampere, Suomi ===Valmennus & Joukkueenjohto=== * Päävalmentaja: Kamil Pokorný * Apuvalmentaja: Jaroslav Barvíř * Apu- & Videovalmentaja: Jiří Horáček * Maalivahtivalmentaja: Jan Švaříček * Videovalmentaja: Štěpán Kučera * Fysiikkavalmentaja: Martin Iterský * Huoltopäällikkö: Filip Ondráček * Huoltopäällikkö: Petr Ondráček * Omistaja & Toimitusjohtaja: Libor Zábranský * Puheenjohtaja: Egbert F. Zündorf * Joukkueenjohtaja: Otto Železný Lähde: EliteProspectshttps://www.eliteprospects.com/team/1190/hc-kometa-brno Viitattu 28.9.2021. == Lähteet == ==Aiheesta muualla== * Kotisivut Luokka:Tšekkiläiset jääkiekkoseurat Luokka:Vuonna 1953 perustetut urheiluseurat Luokka:Brnon urheilu
Takatsuki

Takatsuki () on kaupunki Osakan prefektuurissa Kansain alueella Honshūn saarella Japanissa. Se sijaitsee prefektuurin pohjoisosassa Osakan ja Kioton kaupunkien välimaastossa ja toimii niiden nukkumalähiönä. Kaupungin etelärajalla virtaa Yodojoki. Takatsukissa on 355 752 asukasta (vuonna 2014), ja sen pinta-ala on 105,31 neliökilometriä. Se on valittu yhdeksi Japanin ydinkaupungeista. Maantieteellisen sijaintinsa ansiosta paikkakunta on ollut pitkään tärkeiden kauppareittien, Kioton ja Osakan välisen tien sekä Yodogawan varrella. Edo-kaudella se kukoisti linnakaupunkina ja nykyisin sen alueella sijaitseva Akutagawa-shuku postiasemana. Kaupunkioikeudet Takatsuki sai vuonna 1943. == Lähteet == == Aiheesta muualla == * Takatsukin kaupungin internetsivut Luokka:Osakan prefektuurin kaupungit
Kelvingrove Art Gallery and Museum

Kelvingrove Art Gallery and Museum on museo Glasgow'ssa Skotlannissa. Museossa on esillä taidetta useilta eri aikakausilta sekä erilaisia kulttuuri- ja luonnonhistoriallisia esineitä. Museo koostuu 22 galleriasta, joissa on esillä yhteensä yli 8 000 esinettä. Museon suunnittelussa on otettu huomioon erityisesti lapset ja lapsiperheet. ==Lähteet== == Aiheesta muualla == Luokka:Glasgow’n rakennukset ja rakennelmat Luokka:Taidemuseot Luokka:Skotlannin museot
Paraskeví Papachrístou

Paraskeví ”Voúla” Papachrístou (, s. 17. huhtikuuta 1989) on kreikkalainen yleisurheilija, jonka päälaji on kolmiloikka. Hän kilpailee myös pituushypyssä. == Ura == Papachrístou voitti kolmiloikassa pronssia vuoden 2008 yleisurheilun alle 20-vuotiaiden maailmanmestaruuskilpailuissa Puolan Bydgoszczissa. Hän hyppäsi Torinon EM-hallikilpailujen 2009 karsinnassa sisärataennätyksensä 14,47, mutta jäi loppukilpailussa ilman tulosta. Hän voitti Kaunasin alle 23-vuotiaiden EM-kilpailuissa 2009 kultaa tuloksella 14,34. Berliinin MM-kilpailuissa hän karsiutui kolmiloikan loppukilpailusta. Papachrístou voitti kolmiloikan alle 23-vuotiaiden Euroopan-mestaruuden myös Ostravassa 2011 tuloksella 14,40. Hän karsiutui samana vuonna kolmiloikan loppukilpailusta sekä Pariisin EM-hallikilpailuissa että Daegun MM- kilpailuissa. Helsingin EM-kilpailuissa 2012 hän sijoittui samassa lajissa 11:nneksi. Hän saavutti Portlandin sisäratojen MM-kilpailuissa 2016 pronssia tuloksella 14,15. Saman vuoden Amsterdamin EM-kilpailuissa hän oli niin ikään kolmas loikittuaan 14,47. Papachrístou sijoittui Rio de Janeiron olympialaisissa 2016 kahdeksanneksi tuloksella 14,26. Belgradin EM- hallikilpailuissa 2017 hän sai pronssia tuloksella 14,24. Hän voitti samana vuonna Euroopan joukkuemestaruuskilpailujen superliigan kolmiloikkakilpailun. Lontoon MM-kilpailuissa hän karsiutui loppukilpailusta. Hän sijoittui kolmiloikassa kuudenneksi Birminghamin MM-hallikilpailuissa 2018. Myöhemmin samana vuonna hän voitti kolmiloikan Euroopan-mestaruuden Berliinissä tuloksella 14,60. Papachrístou saavutti Glasgow'n EM-hallikilpailuissa 2019 hopeaa sisärataennätyksellään 14,50. Toruńin sisäratojen EM-kilpailuissa 2021 hän oli viides. Samana vuonna järjestetyissä Tokion olympialaisissa hän karsiutui kolmiloikan loppukilpailusta. Papachrístou on voittanut Kreikan- mestaruuden kolmiloikassa ulkoradoilla 2009, 2011 ja 2015–2019 sekä sisäradoilla 2008, 2009, 2011, 2016 ja 2017. Pituushypyn Kreikan-mestari hän on ollut ulkoradoilla 2011, 2012, 2016 ja 2018. == Henkilökohtaiset ennätykset == === Ulkoradat === Laji Tulos Tuuli Paikka Päivä Lähde pituushyppy Ateena kolmiloikka Filothéi === Sisäradat === Laji Tulos Paikka Päivä Lähde pituushyppy Bukarest kolmiloikka Toruń == Lähteet == == Aiheesta muualla == Luokka:Kreikkalaiset kolmiloikkaajat Luokka:Kreikkalaiset pituushyppääjät Luokka:Vuonna 1989 syntyneet Luokka:Elävät henkilöt
Kellastuneet kirjeet

Kellastuneet kirjeet on suomalaisen Joel Hallikaisen studioalbumi vuodelta 1995. == Kappaleet == # # # # # # # # # # # # # # == Lähteet == Luokka:Vuoden 1995 albumit Luokka:Joel Hallikaisen albumit
Piaggio P.108

Piaggio P.108 oli italialainen raskas nelimoottorinen pommikone, jota Regia Aeronautica ja Luftwaffe käyttivät toisessa maailmansodassa.http://comandosupremo.com/p108.html Konetyyppiä valmistettiin kaikkina versioinaan yhteensä 163 kappaletta, joista 24 kappaletta pommituskäyttöön. Lisäksi joitakin sen muunnoksia käytettiin kuljetustehtäviin. Varsinainen pommitusmuunnos oli P.108B. Piaggio P.108:n puolustusaseistus käsitti seitsemän konekivääriä. Tähtimoottorit olivat 1 500 hevosvoiman tehoisia ja 18-sylinteriset. Huippunopeus oli 430 km/h ja enimmäispommikuorma oli 3 500 kg.Humble: s. 24-25 Konetyypin lakikorkeus oli 8 500 metriä ja toimintasäde peräti 3 520 km.Mondey: s. 232 ==Lähteet== * * Mondey, David: The Hamlyn Concise Guide to Axis Aircraft of World War II. S. 231–232 London: Bounty Books, 2006. ISBN 0-7537-1460-4. ===Viitteet=== Luokka:Piaggion ilma-alukset Luokka:Italialaiset pommikoneet Luokka:1930-luvun pommikoneet Luokka:Italialaiset kuljetuskoneet Luokka:1930-luvun kuljetuskoneet
Etelä-Suomen ketjukolarisuma

Etelä-Suomen ketjukolarisuma on torstaina 17. maaliskuuta 2005 tapahtunut useiden, jopa satojen ajoneuvojen ketjukolaritapaus, joka on tähän mennessä pahin Suomessa sattunut liikennekaaos. Kolareita tapahtui lähes kaikilla Helsinkiin johtaneilla pääväylillä, vieläpä lähes samanaikaisesti. Onnettomuudessa kuoli kolme ihmistä, joista kaksi Porvoonväylällä ja yksi Lahdenväylällä. Loukkaantuneita oli 62. Kolareita sattui edellämainittujen teiden lisäksi Tuusulanväylällä ja Hämeenlinnanväylällä. Valtaosa kolareista ajottui puoli seitsemän ja aamuyhdeksän välille, jolloin liikennettä haittasi sankka lumisade. ==Porvoonväylän kuolonkolarit== Pahimmassa paikassa Porvoonväylällä oli yhdessä kasassa kolme rekkaa ja noin 20 henkilöautoa. Samassa kolarisumassa oli myös Ilmailulaitoksen pääjohtaja Mikko Talvitie, joka menehtyi auton ollessa puristuksessa. Hän oli syntynyt vuonna 1945. Toinen vainajista oli vuonna 1948 syntynyt nainen, joka löydettiin ajoradalta. Hän oli sankassa lumisateessa astunut ulos autostaan ohi ajaneen auton eteen. Ulos astuminen on saattanut aiheuttaa kauempaa takana tulleiden autojen kolarisuman, joka Porvoonväylällä tapahtui. ==Lahdenväylän kuolonkolari== Lahdenväylän kuolonkolarissa sai surmansa 1968 syntynyt tuusulalainen nainen. Kaikkiaan paikalla oli noin 80 autoa samassa sumassa. Sumassa oli mukana myös vaarallisia aineita sisältänyt kemikaalirekka, mutta sen tankkeihin ei kuitenkaan tullut vuotoja. ==Lähteet== * * Luokka:Vuoden 2005 onnettomuudet Luokka:Tieliikenneonnettomuudet Suomessa Luokka:2000-vuosikymmenen onnettomuudet Suomessa
What’s THIS For...!

What's THIS For...! on Killing Joke -yhtyeen vuonna 1981 julkaistu toinen studioalbumi. Albumista ilmestyi vuonna 2005 kolmella bonus-kappaleella täydennetty remasteroitu versio. ==Kappalelista== Kaikki kappaleet säveltänyt ja sanoittanut Killing Joke. === A-puoli === # # # # === B-puoli === # * # # # === Vuoden 2005 remasteroidun version bonus-kappaleet === # * # # == Kokoonpano == * Jaz Coleman – laulu, kosketinsoitin * Kevin "Geordie" Walker – kitara * Martin "Youth" Glover – bassokitara * Paul Ferguson – rummut, laulu == Aiheesta muualla == * Killing Joke Remasters * Allmusic * Rate Your Music Luokka:Vuoden 1981 albumit Luokka:Killing Joken albumit
22\. maailmanjamboree

22\. maailmanjamboree oli Ruotsissa järjestetty jamboree-partiotapahtuma. Se pidettiin 27. heinäkuuta – 8. elokuuta 2011 Kristianstadissa Skånessa, lähellä Rinkabyn kylää. Leirille osallistui lähes 40 000 partiolaista 143:sta eri maasta ympäri maapalloa. Suomesta jamboreelle lähti noin 1200 partiolaista. Luokka:2011 Luokka:Ruotsin tapahtumat Luokka:Partiotapahtumat Luokka:Kristianstadin kunta
Nubavuoret

Nubavuoret ovat vuoristoinen alue Etelä-Kordofanin osavaltiossa Sudanissa. Nubat asuttavat aluetta. Nuba-berge.jpg|Nubavuorten näkymää Men in Kurchi market.jpg|Nubamiehiä Kurchin torilla. Nuba village.jpg|Nubakylä ==Aiheesta muualla== * BBC: Will Sudan's Nuba Mountains be left high and dry? * BBC: Sudan: Could Nuba mountains be next conflict? * IRIN Africa: SUDAN: The Nuba Mountains - straddling the north-south divide * The Telegraph: New war in Sudan's Nuba mountains? * Nuba Mountains Homepage Luokka:Sudanin maantiede Luokka:Afrikan vuoristot
Philippe Manoury

Philippe Manoury (s. 1952 Tulle) on ranskalainen säveltäjäAllMusic: Philippe Manoury ja tietokonemusiikin tutkija.University of California, San Diego: Philippe Manoury Manoury opiskeli muun muassa Pariisin konservatoriossa, ja hänen opettajiinsa kuuluivat Max Deutsch ja Michel Philippot. Vuonna 1976 hän aloitti tietokoneavusteisen säveltämisen opinnot Pierre Barbaud'n johdolla. Manoury opetti itse vuodesta 1978 lähtien Brasiliassa, ja vuosina 1986–1996 hän työskenteli Conservatoire National Supérieur de Lyonissa. Manoury on toiminut pitkään IRCAM:ssa. Manouryn teosten joukossa ovat hänen kolme oopperaansa: 60e Parallèle, K... ja La Frontière. == Lähteet == Luokka:Ranskalaiset säveltäjät Luokka:Ranskalaiset oopperasäveltäjät Luokka:Vuonna 1952 syntyneet Luokka:Elävät henkilöt
Bleomysiini

Bleomysiini on antibiootti.Kasvainten kemoterapiaa Sitä myydään Bleomycin- nimellä. Sitä käytetään esimerkiksi suu-, ruokatorvi-, kohdunkaula-, siitin-, emätin-, kives- ja ihosyöpien sekä lymfoomien hoidossa.Valmisteyhteenveto Bleomysiini injektoidaan/infusoidaan.Macmillan Cancer Support: Bleomycin Sitä saadaan Streptomyces verticillus nimisestä bakteerista. Bleomysiini on emäksisten glykopeptidien seos. Bleomysiinia on käytetty myös muiden sairauksien kuin syöpätautien hoidossa, esimerkiksi syylien kohdalla.DermNet NZ: Bleomycin Bleomysiini on eräs niin kutsutun ABVD-hoitokaavion osanen. ABVD on saman tyyppinen kuin CHOP ja MOPP. == Lähteet == == Aiheesta muualla == *PubChem: Bleomycin *DrugBank: Bleomycin *Kyoto Encyclopedia of Genes and Genomes (KEGG): Bleomycin *ChemBlink: Bleomycin *Bleomycin for injection (pdf) Luokka:Antibiootit Luokka:Solunsalpaajat Luokka:WHO:n tärkeimmät lääkkeet
Skleroderma

Skleroderma eli systeeminen skleroosi on yleistynyt sidekudossairaus. Se johtuu autoimmuunireaktiosta ja aiheuttaa sidekudoksen kovettumista ja kutistumista. Naisilla on suurempi sairastumisriski kuin miehillä, ja tyypillisin sairastumisikä on 30–50 vuotta.Terveyskirjasto: Skleroderma (yleistynyt ihonkovettumatauti) Skleroderma aiheuttaa valkosormisuutta ja sormien turvotusta. Iho-oireita esiintyy erityisesti kasvoissa ja raajoissa, ja osalla potilaista on myös nivel- ja lihaskipua. Sairauteen saattaa liittyä komplikaatioina närästystä ja dysfagiaa ruokatorven jäykistymisen johdosta. Potilaalle saattaa myös kehittyä keuhkofibroosi tai sydämen vajaatoiminta. Kaikilla potilailla sisäelinhaittoja ei ilmene. == Lähteet == Luokka:Autoimmuunisairaudet no:Systemisk sklerose uk:Системна склеродермія
Savannilintuhaukka

Savannilintuhaukka (Accipiter ovampensis) on haukkojen heimoon kuuluva lintu. Lajin esiintymisalue on hyvin laaja. Sitä tavataan Afrikassa seuraavissa maissa: Angolassa, Beninissä, Botswanassa, Burundissa, Kamerunissa, Tšadissa, Kongon demokraattisessa tasavallassa, Norsunluurannikolla, Etiopiassa, Ghanassa, Guineassa, Keniassa, Malawissa, Malissa, Mosambikissa, Namibiassa, Nigeriassa, Ruandassa, Etelä-Afrikassa, Tansaniassa, Togossa, Ugandassa, Sambiassa ja Zimbabwessa. Lisäksi sitä tavataan muuttolintuna Keski-Afrikan tasavallassa, Senegalissa ja Swazimaassa. Sen elinpiiriä ovat subtrooppiset ja trooppiset kuivat pensastot, savannit ja viljelmät. Se on runsaslukuinen, ja sen määrä on lisääntymässä. == Lähteet == ==Aiheesta muualla== * Luokka:Lintuhaukat
Onnenpyörässä

Onnenpyörässä on suomalaisen Joel Hallikaisen studioalbumi vuodelta 2000. ==Kappaleet== # # # # # # # # # # # # # # == Lähteet == Luokka:Vuoden 2000 albumit Luokka:Joel Hallikaisen albumit
Enkeli pieni

Enkeli pieni on suomalaisen Joel Hallikaisen studioalbumi vuodelta 2002. ==Kappaleet== # # # # # # # # # # # # # == Lähteet == Luokka:Vuoden 2002 albumit Luokka:Joel Hallikaisen albumit
Tule rauhan henki

__NOTOC__ Tule rauhan henki on Joel Hallikaisen studioalbumi ja järjestyksessään kolmas gospeläänite, joka julkaistiin vuonna 2007.Aikamedia.fi: Joel Hallikainen – Tule rauhan henki == Kappaleet == # # # # # # # # # # # # # == Lähteet == Luokka:Vuoden 2007 albumit Luokka:Joel Hallikaisen albumit Luokka:Hengelliset albumit
Kauneimmat joululaulut (albumi)

Kauneimmat joululaulut on suomalaisen Joel Hallikaisen studioalbumi vuodelta 2008. == Kappaleet == # # # # # # # # # # # # # # # # == Lähteet == Luokka:Vuoden 2008 joulualbumit Luokka:Joel Hallikaisen albumit Luokka:Suomalaiset joulualbumit
Rhys Williams

Rhys Williams (s. 27. helmikuuta 1984 Cardiff) on walesilainen 400 metrin aitajuoksija. ==Ura== Williams karsiutui välierissä Kingstonin alle 20-vuotiaiden MM-kilpailuissa 2002. Hän voitti saman ikäluokan Euroopan- mestaruuden Tampereella 2003 ajalla 51,15. Hän voitti alle 23-vuotiaiden Euroopan-mestaruuden Erfurtissa 2005 ajalla 49,60 ja kuului lisäksi Britannian hopeajoukkueeseen 4 × 400 metrin viestissä. Helsingin MM-kilpailuissa hän karsiutui 400 metrin aitajuoksun välierissä. Williams sijoittui 2006 neljänneksi Melbournen Kansainyhteisön kisoissa ja voitti Britannian mestaruuden. Göteborgin EM-kilpailuissa hän sai 400 metrin aitajuoksussa pronssia ajalla 49,12 ja juoksi toisen osuuden hopeaa saaneessa Britannian 4 × 400 metrin viestijoukkueessa. Berliinin MM-kilpailuissa 2009 hän karsiutui alkuerissä. Hän voitti Walesin-mestaruuden 2009 ja 2010. Hän saavutti 2010 hopeaa Barcelonan EM-kilpailuissa ennätyksellään 48,96 ja pronssia Delhin Kansainyhteisön kisoissa ajalla 49,19. Williams voitti 400 metrin aitajuoksun Euroopan-mestaruuden Helsingissä 2012 ajalla 49,33. Lontoon olympialaisissa 2012 ja Moskovan MM-kilpailuissa 2013 hän karsiutui välierissä. Amsterdamin EM-kilpailuissa 2016 hän sijoittui viidenneksi. Vuonna 2014 Williams antoi positiivisen dopingnäytteen ja sai neljän kuukauden kilpailukiellon. Williams väitti käryn johtuneen hänen käyttämästään lisäravinteesta. == Lähteet == Luokka:Brittiläiset 400 metrin aitajuoksijat Luokka:Dopingrikkomuksesta tuomitut brittiläiset Luokka:Dopingrikkomuksesta tuomitut yleisurheilijat Luokka:Vuonna 1984 syntyneet Luokka:Elävät henkilöt
Sanaton ikävä

Sanaton ikävä on suomalaisen Joel Hallikaisen studioalbumi vuodelta 2009. == Kappaleet == # # # # # # # # # # # # # == Lähteet == Luokka:Vuoden 2009 albumit Luokka:Joel Hallikaisen albumit Luokka:Hengelliset albumit
Felber

Felber on muun muassa seuraavien henkilöiden sukunimi: * Alfred Felber (1886–1967), sveitsiläinen soutaja ja olympiavoittaja * Dean Felber, yhdysvaltalainen basisti * Hans-Gustav Felber (1889–1962), saksalainen kenraali * René Felber (1933–2020), sveitsiläinen poliitikko, liittopresidentti 1992.
Gospel – Parhaat

Gospel parhaat on suomalaisen Joel Hallikaisen kolmen CD:n kokoelma-albumi vuodelta 2010. == Kappaleet == === CD 1 === # Vie minut lähteesi luo # Suurempi kuin sydämeni # Jeesus sinä huomaat # Särkyneen sanat # Saviruukku # Minä tulin sinua varten # Aina joku mua kantoi # Nimesi on rakas # Hymni (Risti vain). # Salaisin kipuni # Pettymys # Sinussa on kaikki yhtä # Tyhjät kädet # Valo näkyy pimeässä # Syntiä monen miehen edestä === CD 2 === # Päivä vain ja hetki kerrallansa # Lupaus # Ilman ehtoja # Uskon voima # Haltuus' annan sydämein # Herra, kädelläsi asua mä saan # Tule Jeesus ja siunaa lastas' # Rukous on rakkautta # Niin kaunis on maa # Hiljainen huokaus # Tänne meidät tarkoitettiin # Olen kuullut on kaupunki tuolla # Löysin sinut kappelissa # Kristallivirta # Loistakoon liekki === CD 3 === # Totuuden henki virsi. # Sinä olet # Unelma rakkaudesta # Hyvyyden voiman ihmeelliseen suojaan # Enkeli pieni # Rakkaus on lahja Jumalan # Rakkautta etsimässä # Isä tule vastaan # Vain rakkaus jää # Tule rauhan henki # Kuun hämärässä # Joka aamu armo uus' # Virta tietää missä meri on # Kosketa minua henki virsi. # Särkyneen sydämen laulu Luokka:Vuoden 2010 kokoelma-albumit Luokka:Joel Hallikaisen albumit
Slush

Slush tai jäähilejuoma on maustettu jäinen virvoitusjuoma, jota voi tehdä maustetusta juomasta, limsasta tai mehusta. Slushpirtelöä myydään nykypäivänä erityisesti lukuisissa huvipuistoissa. ==Katso myös== * Mehujää * Kaakao * Smoothie ==Lähteet== == Aiheesta muualla == Luokka:Virvoitusjuomat
Revelations (Killing Joken albumi)

Revelations on englantilaisyhtye Killing Joken vuonna 1982 julkaistu kolmas studioalbumi. Kappaleet "Empire Song" ja "Chop-Chop" on julkaistu singleinähttp://www.discogs.com/Killing-Joke-Empire- Song/master/15569http://www.discogs.com/Killing-Joke-Chop-Chop/master/365016 ja "We Have Joy" epävirallisena singlenähttp://www.discogs.com/release/841878. == Kappaleet == Kaikki kappaleet säveltänyt ja sanoittanut Coleman, Ferguson, Glover ja Walker. === A-puoli === # # # # # === B-puoli === # * # # # # === Vuoden 2005 remasteroidun version bonus-kappale === # * == Kokoonpano == * Jaz Coleman – laulu, kosketinsoitin * Kevin "Geordie" Walker – kitara * Martin "Youth" Glover – bassokitara * Paul Ferguson – rummut, laulu == Lähteet == == Aiheesta muualla == * Killing Joke Remasters * Allmusic Luokka:Vuoden 1982 albumit Luokka:Killing Joken albumit
Nexus 7

Nexus 7 on Android-käyttöjärjestelmällä toimiva Google Nexus -tuoteperheeseen kuuluva taulutietokone, jonka ovat valmistaneet Google ja Asus. Laite julkistettiin Google I/O -tapahtumassa 27. kesäkuuta 2012. Sen toimitukset alkoivat heinäkuussa 2012. Laitteen veroton hinta Yhdysvalloissa on 200 dollaria 8 gigatavun versiolle. Pohjoismaissa 16 gigatavun version hinta on 249 euroa ja 32 gigatavun mallin saa itselleen 269 euron hintaan. Myynti Suomeen aloitettiin loppuvuodesta 2012. Google myy laitetta lähes ilman voittoa. Heinäkuussa 2012 laitteen 16 gigatavun malli myytiin tilapäisesti loppuun Google Play -sivuston kautta, koska Google odotti ihmisten ostavan enemmän halvempaa, 8 gigatavun mallia. == Lähteet == == Aiheesta muualla == * Virallinen sivusto Luokka:Android-pohjaiset laitteet Luokka:Googlen laitteet
Emir Bekrić

Emir Bekrić (s. 14. maaliskuuta 1991 Belgrad) on serbialainen yleisurheilija, jonka päälaji on 400 metrin aitajuoksu. Bekrić karsiutui 2009 välierissä Novi Sadin alle 20-vuotiaiden EM-kilpailuissa ja voitti miesten Serbian- mestaruuden. Hän sijoittui seitsemänneksi Monctonin alle 20-vuotiaiden MM- kilpailuissa 2010. Pariisin EM-hallikilpailuissa 2011 hän karsiutui alkuerissä 400 metrin juoksussa. Myöhemmin samana vuonna hän voitti 400 metrin aitajuoksun Balkanin-mestaruuden, sai pronssia Ostravan alle 23-vuotiaiden EM- kilpailuissa ajalla 49,61 ja karsiutui välierissä Daegun MM-kilpailuissa. Bekrić voitti 2012 Serbian-mestaruuden sekä 400 metrillä että 400 metrin aitajuoksussa. Hän juoksi Helsingin EM-kilpailujen 400 metrin aitajuoksun välierässä Serbian ennätyksen 49,37 ja sai loppukilpailussa hopeaa ajalla 49,49. Lontoon olympialaisissa hän juoksi saman lajin alkuerissä Serbian ennätyksen 49,21, mutta karsiutui välierissä ajalla 49,62. Bekrić paransi maansa ennätyksen lukemiin 49,15 Velenjessa kesäkuussa 2013. Hän voitti samana kesänä Serbian-mestaruuden sekä 400 metrillä että 400 metrin aitajuoksussa. Hän voitti kultaa 400 metrin aitajuoksussa 2013 Serbian ennätysajoilla sekä Mersinin Välimeren kilpailuissa (48,83) että Tampereen alle 23-vuotiaiden EM- kilpailuissa (48,76). Hän voitti Balkanin-mestaruuden Stara Zagorassa. Moskovan MM-kilpailuissa hän sai pronssia. Hän juoksi jo välierässä Serbian ennätyksen 48,36, jonka paransi loppukilpailussa lukemiin 48,05. Bekrić voitti sisäratojen Balkanin-mestaruuden 400 metrillä 2014. Ulkoradoilla hän voitti samana vuonna 400 metrin aitajuoksun Serbian- ja Balkanin-mestaruudet. Zúrichin EM-kilpailuissa hän sijoittui kuudenneksi. Hän voitti 2018 Serbian- mestaruuden sisäradoilla 400 metrillä ja ulkoradoilla 400 metrin aitajuoksussa sekä Balkanin-mestaruuden 400 metrin aitajuoksussa. Berliinin EM-kilpailuissa hän karsiutui 400 metrin aitajuoksun välierissä. == Lähteet == Luokka:Serbialaiset 400 metrin aitajuoksijat Luokka:Vuonna 1991 syntyneet Luokka:Elävät henkilöt
Jana Čepelová

Jana Čepelová (s. 29. toukokuuta 1993 Košice) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 50 toukokuussa 2014. Hän on voittanut urallaan seitsemän ITF-turnausta kaksinpelissä ja kolme nelinpelissä. Junioriurallaan Čepelová oli parhaimmillaan maailmanlistan kahdeksantena. Hän voitti vuoden 2010 Australian avointen tyttöjen nelinpelin Chantal Škamlován kanssa. Čepelová pelasi Grand Slam -turnauksen pääsarjassa ensimmäisen kerran Wimbledonissa 2012, jossa hän eteni kolmannelle kierrokselle. == Lähteet == == Aiheesta muualla == * Jana Čepelován kotisivut * * Luokka:Slovakialaiset tennispelaajat Luokka:Vuonna 1993 syntyneet Luokka:Elävät henkilöt
Jerzy Janowicz

Jerzy Janowicz (s. 13. marraskuuta 1990 Łódź) on puolalainen tennispelaaja. Parhaimmillaan hän on ollut kaksinpelissä ATP-listan sijalla 14 elokuussa 2013. Vuosina 2009–2016 Janowiczia valmensi suomalainen Kim Tiilikainen. Grand Slam -turnauksen pääsarjassa Janowicz pelasi ensimmäisen kerran Wimbledonissa 2012 päästen kolmannelle kierrokselle. == Lähteet == == Aiheesta muualla == *Jerzy Janowiczin kotisivut Luokka:Puolalaiset tennispelaajat Luokka:Vuonna 1990 syntyneet Luokka:Elävät henkilöt
Habikino

Habikino () on kaupunki Osakan prefektuurissa Japanissa. Se sijaitsee prefektuurin keskiosassa Osakan kaupungin kaakkoispuolella pääosin Kawachin tasangolla, mutta sen itäosat nousevat Nijōvuorelle ja rajautuvat Naran prefektuuriin. Lännessä se rajautuu Sakain ja Matsubaran kaupunkeihin, etelässä Tondabayashin kaupunkiin ja Taishin maaseutukaupunkiin, pohjoisessa taas Fujiideran ja Kashiwaran kaupunkeihin. Ichijoki virtaa sen halki etelä- pohjoissuunnassa. Habikinon pinta-ala on 26,44 neliökilometriä ja siellä on 115 904 asukasta (vuonna 2013). Kaupungin itäosien vuorenrinteillä ja lounaispuolen kukkuloilla harjoitetaan maanviljelyä: tunnettuja ovat etenkin Habikinon viinirypäleet ja viikunat. Osakaan johtavan rautatien valmistuttua 1920-luvulla nykyisen kaupungin alue alkoi vähitellen kehittyä Osakan lähiöksi. Nykymuotoisena se perustettiin usean maaseutukaupungin ja kyläkunnan yhdistyessä Minamiōsakan maaseutukaupungiksi () vuonna 1956; siitä tehtiin kaupunki ja se nimettiin Habikinoksi vuonna 1959. Habikinossa ja viereisessä Fujiideran kaupungissa sijaitsee lukuisia kofun-hautakumpuja (Furuichin kofun- ryhmä) – niistä suurin on Habikinon 425 metrin pituinen keisari Ōjinin hauta. Mozun–Furuichin kofun-ryhmä on Unescon maailmanperintökohde vuodesta 2019. Habikinoa palvelee Kintetsu-rautateiden Minamiōsaka-linja. == Lähteet == == Aiheesta muualla == *Habikinon kaupungin internetsivut *羽曳野市観光協会 Luokka:Osakan prefektuurin kaupungit
Victoria-luokka (taistelulaiva)

Victoria-luokka oli Britannian kuninkaallisen laivaston ironclad- taistelulaivaluokka, johon kuului kaksi 1800-luvun lopulla valmistettua alusta. Ne olivat ensimmäiset alukset, joihin asennettiin kolmivaihehöyrykoneet. == Suunnittelu == Alusten pääaseistus oli heikompi kuin edeltäneen Admiral-luokan alusten ja aseistuksen heikkoutena oli suppeahko ampumasektori keulan suuntaan. Perän suojana oli ainoastaan suojaamaton kymmenen tuuman tykki. Alusten valmistumista viivästytti niiden 16,25 tuuman pääaseiden valmistus.Coward, B. R. s. 45 == Alukset == Victoria-luokan taistelulaivatGardiner, Robert 1860-1905 s. 30 Nimi Telakka Kölinlasku Vesille Valmis Kohtalo HMS Victoria (ex-HMS Renown) Armstrong Whitworth, Elswick 23. huhtikuuta 1885 9. huhtikuuta 1887 maaliskuu 1890 uponnut 22. kesäkuuta 1893 kolaroituaan HMS Sans Pareil Thames Ironworks and Shipbuilding Company, Blackwall 21. huhtikuuta 1885 9. toukokuuta 1887 9. heinäkuuta 1891 myyty romutettavaksi 1907 ==Lähteet== * * * * === Viitteet === *
Auroransilta

Auroransilta () on pyöräilyn ja jalankulun silta Helsingissä. Se ylittää Nordenskiöldinkadun Laakson, Pasilan ja Taka-Töölön kaupunginosien rajalla. Sillan rakentaminen alkoi elokuussa 2011, ja se avattiin liikenteelle 23. marraskuuta 2012, noin kaksi kuukautta suunniteltua myöhemmin. Myöhästymisen syynä olivat muun muassa vaikeudet teräsrakenteiden ja sillan kantta kannattavien vetotankojen toimituksissa. Silta yhdistää Keskuspuiston ja Eläintarhan puistoalueen. Silta on nimetty Aurora Karamzinin mukaan. Auroransillassa on kaksi teräksistä, toisessa päässä siltaa yhtyvää vaaleaksi maalattua kaarta, joiden jänneväli on 55 metriä ja jotka kohoavat noin 18,2 metrin korkeuteen Nordenskiöldinkadun pinnasta ja noin 11,9 metrin korkeuteen sillan ylittävän kevyen liikenteen väylän pinnasta. Sillan kokonaispituus on noin 165 metriä ja hyötyleveys 5 metriä. Siltasuunnitelma perustuu suunnittelukilpailuun, jonka voitti WSP Finland Oy:n ehdotus Nordis. Sillan urakoi Lemminkäinen. Sen kustannusarvio on noin neljä miljoonaa euroa, joka sisältää siltaan liittyvät kevyen liikenteen väylät. Silta saa erikoisvalaistuksen. Marraskuussa Suomen Rakennusinsinöörien Liitto palkitsi Auroransillan vuoden 2012 RIL-palkinnolla. Palkinnon saajan valitsi kolmen ehdotuksen joukosta arkkipiispa Kari Mäkinen. == Katso myös == * Auroran sairaala == Lähteet == == Aiheesta muualla == Luokka:Helsingin kevyen liikenteen sillat Luokka:Kaarisillat Luokka:Laakso Luokka:Länsi-Pasila Luokka:Taka-Töölö
Comenius-puutarha

250px|thumb|Seelenparadies. Huvimaja. Comenius-puutarha () on yleisölle avoin puutarha Berliinissä, Neuköllnin kaupunginosassa, lähellä entisen Böhmisch- Rixdorfin kylän keskustaa. Puutarhan ylläpitäjä on yhdistys nimeltä Förderkreis Böhmisches Dorf in Berlin-Neukölln e. V., jota tukee Berliinin osavaltio. Puutarhan suojelijoita ovat Prahan ylipormestari ja Berliinin hallitseva pormestari. Puutarha on nimetty kouluopetuksen uudistajan Johan Amos Comeniuksen mukaan. Sen ideoija on tiedehistorioitsija Henning Vierck, ja hän myös vastaa puutarhan konseptista. Puutarhassa on lähipäiväkodeilla omat viljelypalstat, ja puutarhan tietopaja järjestää Max Planck -instituutin kanssa koululaisille projekteja.Leena Becker, Comenius-sedän puutarhassa, Helsingin sanomat 30.6.2012 s. C3 ==Lähteet== Luokka:Berliinin puistot
Hannan

Hannan () on kaupunki Osakan prefektuurissa Japanissa. Se sijaitsee prefektuurin lounaisosassa Osakanlahden rannalla. Idässä se rajautuu Sennanin kaupunkiin, etelässä Wakayaman prefektuurin Wakayaman ja Iwaden kaupunkeihin ja lännessä Osakan prefektuurin Misakin maaseutukaupunkiin. Hannanin pinta-ala on 36,10 neliökilometriä ja siellä on 57 422 asukasta (vuonna 2014). Hannania palvelevat JR Nishi-Nihonin Hanwa-linja ja Nankai-rautateiden Nankai-päälinja. == Lähteet == == Aiheesta muualla == *Hannanin kaupungin internetsivut Luokka:Osakan prefektuurin kaupungit